**รายงานการประชุมสภาองค์การบริหารส่วนตำบลแหลมสอม**

**สมัยวิสามัญ สมัยที่ ๑ ประจำปี 25๖4**

**วันจันทร์ที่ ๑2 กรกฎาคม 25๖4**

**ณ ห้องประชุมสภาองค์การบริหารส่วนตำบลแหลมสอม**

-----------------------------------------------------------------------------------

**ผู้มาประชุม**

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ – สกุล** | | **ตำแหน่ง** | **ลายมือชื่อ** | | **หมายเหตุ** |
| 1. | นายโอภาศ | มันทุ่ย | ประธานสภา | *โอภาศ* | *มันทุ่ย* |  |
| 2. | นายบุญรวย | ท่ามบุญฤทธิ์ | รองประธานสภา | *บุญรวย* | *ท่ามบุญฤทฺธิ์* |  |
| 3. | นายอนุศร | หะหมาน | เลขานุการสภา | *อนุศร* | *หะหมาน* |  |
| 4. | นายสุกิจ | มันทุ่ย | ส.อบต. ม.1 | *สุกิจ* | *มันทุ่ย* |  |
| 5. | นางจรวย | หยงสตาร์ | ส.อบต. ม.1 | *จรวย* | *หยงสตาร์* |  |
| 6. | นายสงัด | เอ้งฉ้วน | ส.อบต. ม.2 |  |  | ลา |
| 7. | นายสุรเชษฐ์ | นวลสุวรรณ์ | ส.อบต. ม.3 | *สุรเชษฐ์* | *นวลสุวรรณ์* |  |
| 8. | นายสัมพันธ์ | เหมือนทอง | ส.อบต. ม.4 |  |  | ลา |
| 9. | นางสาวรสสุคนธ์ | นวลนาค | ส.อบต.ม.๔ | *รสสุคนธ์* | *นวลนาค* |  |
| 10 | นายสมโชค | รองเดช | ส.อบต. ม.5 |  |  | ลา |
| 11 | นายสมสุข | สุขลิ้ม | ส.อบต. ม.6 | *สมสุข* | *สุขลิ้ม* |  |
| 12 | นายบุญล้ำเลิศ | สงศรี | ส.อบต. ม.6 |  |  | ลา |
| 13 | นายยรรยง | โพชสาลี | ส.อบต. ม.7 | *ยรรยง* | *โพชสาลี* |  |
| 14 | นายสมัคร | หะหมาน | ส.อบต. ม.7 | *สมัคร* | *หะหมาน* |  |
| 15 | นายวิเชียร | หะเทศ | ส.อบต. ม.8 | *วิเชียร* | *หะเทศ* |  |
| 16 | นายเฉลิม | จิตรหลัง | ส.อบต. ม.๙ |  |  | ลา |
| 1๗ | นายสมบูรณ์ | ณ พัทลุง | ส.อบต. ม.9 | *สมบูรณ์* | *ณ พัทลุง* |  |
| 1๘ | นายพน | หะเทศ | ส.อบต. ม.10 | *พน* | *หะเทศ* |  |
| ๑๙ | นายธนสรรค์ | สิงห์อินทร์ | ส.อบต. ม.11 | *ธนสรรค์* | *สิงห์อินทร์* |  |

**ผู้ไม่มาประชุม**

1. นายสงัด เฮ้งฉ้วน

2. นายสัมพันธ์ เหมือนทอง

3. นายสมโชค รองเดช

4. นายบุญล้ำเลิศ ส่งศรี

5. นายเฉลิม จิตรหลัง

-2-

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ – สกุล** | | **ตำแหน่ง** | **ลายมือชื่อ** | | **หมายเหตุ** |
| ๑. | นายเฉลียว | นวลนาค | รองนายกฯ | *เฉลียว* | *นวลนาค* |  |
| 2. | นางดวงฤดี | เพชรเพ็ง | นักวิเคราะห์นโยบายและแผน | *ดวงฤดี* | *เพชรเพ็ง* |  |

**เริ่มประชุมเวลา 13.30 น.**

เลขานุการสภาเมื่อที่ประชุมครบองค์ประชุมแล้วกระผม นายอนุศร หะหมาน ตำแหน่งเลขานุการสภาองค์การบริหารส่วนตำบลแหลมสอม ขอกราบเรียนเชิญท่านประธานกล่าวเปิดการประชุมเรียนเชิญครับ

ประธานสภาสวัสดีคณะผู้บริหารและสมาชิกที่เคารพทุกท่าน วันนี้ก็เป็นประชุมสภาองค์การบริหารส่วนตำบลแหลมสอม สมัยวิสามัญ สมัยที่ 1ประจำปี 25๖4วันจันทร์ที่ ๑2 กรกฎาคม 25๖4

ตามประกาศอำเภอปะเหลียน เรื่อง เรียกประชุมสภาองค์การบริหารส่วนตำบลแหลมสอม สมัยวิสามัญ สมัยที่ ๑ ประจำปี ๒๕๖4 ด้วยอำเภอปะเหลียนเห็นเป็นการสมควรที่จะเปิดประชุมสภาองค์การบริหารส่วนตำบลแหลมสอม สมัยวิสามัญ สมัยที่ ๑ ประจำปี 2564 ระหว่างวันที่ 5-19 กรกฎาคม 2564 มีกำหนดเวลา ๑๕ วัน เพื่อให้สภาองค์การบริหารส่วนตำบลแหลมสอมพิจารณาให้ความเห็นชอบแผนพัฒนาท้องถิ่น(2561-2565) (เพิ่มเติม) ฉบับที่ 3 พ.ศ.2564

อาศัยอำนาจตามความในมาตรา 55 แห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ ๗) พ.ศ.25๖2 นายอำเภอปะเหลียนจึงเรียกประชุมสภาองค์การบริหารส่วนตำบลแหลมสอม สมัยวิสามัญสมัยที่ ๑ ประจำปี 2564 มีกำหนด 15 วัน ระหว่างวันที่ 5-19 กรกฎาคม 2564 จึงประกาศให้ทราบโดยทั่วกัน ประกาศ ณ วันที่ 1 เดือนกรกฎาคม พ.ศ.2564

นายเอกชัย สุนทร นายอำเภอปะเหลียน

ทั้งนี้ ขอให้องค์การบริหารส่วนตำบลแหลมสอมดำเนินการจัดประชุมให้เป็นไปตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19 ) อย่างเคร่งครัด

**ระเบียบวาระที่ 1 เรื่องที่ประธานจะแจ้งต่อที่ประชุม**

ประธานสภา วันนี้ท่านนายกองค์การบริหารส่วนตำบล ได้มีหนังสือถึงประธานสภาเรื่องมอบหมายให้รองนายกองค์การบริหารส่วนตำบล และ นักวิเคราะห์นโยบายและแผน เข้าชี้แจงแทนตามวันและเวลาดังกล่าวนี้

**-3-**

**ระเบียบวาระที่ 2** **รับรองรายงานการประชุม**

ประธานสภาฯ. ซึ่งมีรายงานการประชุม สมัยสามัญ สมัยที่ 1 ประจำปี ๒๕๖4 วันจันทร์ที่ 15 กุมภาพันธ์ 2564 ซึ่งกระผมได้ถ่ายเอกสารไว้ ๒ ชุด เพื่อให้สมาชิกได้ตรวจสอบรายละเอียดรายงานการประชุม มีท่านใดจะติติงหรือแก้ไขบ้างครับ ถ้าไม่มี ขอเสียงรับรองรายงานการประชุมสมัยสามัญสมัยที่ 1 ประจำปี ๒๕๖4

ที่ประชุม มีมติรับรอง ๑4 เสียง

ไม่รับรอง ๐ เสียง

งดออกเสียง 1 เสียง

(สมาชิกสภาฯ. 15 ท่าน)

ประธานสภาฯ. ถือว่าที่ประชุมสภาได้รับรองรายงานการประชุม สมัยสามัญ สมัยที่ 1 ประจำปี ๒๕๖4วันที่ 15 กุมภาพันธ์ 2564 แล้วครับ

**ระเบียบวาระที่ 3 กระทู้ถาม**

-ไม่มี-

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

-ไม่มี-

**ระเบียบวาระที่ 5 เรื่องที่เสนอใหม่**

**5.1 พิจารณาให้ความเห็นชอบแผนพัฒนาท้องถิ่น พ.ศ.2561-2565 (เพิ่มเติม) ฉบับที่ 3 พ.ศ. 2564**

ประธานสภาฯ. ขอเชิญท่านผู้บริหารครับ

รองนายกฯ. เรียนประธานสภาและสมาชิกสภาที่เคารพทุกท่าน กระผมนายเฉลียว นวลนาค รองนายกองค์การบริหารส่วนตำบลแหลมสอม ตามที่องค์การบริหารส่วนตำบลแหลมสอมได้จัดทำแผนพัฒนาท้องถิ่น(พ.ศ.2561-2565) ซึ่งประกาศใช้แผนพัฒนาท้องถิ่น (พ.ศ.2561-2565) เมื่อวันที่ 14 มิถุนายน พ.ศ.2562 ไปแล้วนั้น แต่การจัดทำแผนพัฒนาท้องถิ่นต้องสอดคล้องกับนโยบายของผู้บริหาร และเพื่อบรรเทาความเดือดร้อนของประชาชน ซึ่งยังมีโครงการ/กิจกรรมที่ยังไม่ได้บรรจุไว้ในแผนพัฒนาท้องถิ่น (พ.ศ.2561-2565)

-4-

องค์การบริหารส่วนตำบลแหลมสอม มีความจำเป็นที่จะต้องดำเนินการจัดทำแผนพัฒนาท้องถิ่น พ.ศ.2561-2565 (เพิ่มเติม) ฉบับที่3 เพื่อให้มีความเหมาะสม สอดคล้องกับปัญหาและความต้องการของประชาชน และเพื่อสามารถแก้ปัญหาความจำเป็นเร่งด่วน ทันต่อสถานการณ์ในปัจจุบัน โดยยึดถือประโยชน์และความสุขของประชาชนในพื้นที่เป็นสำคัญองค์การบริหารส่วนตำบลแหลมสอม จึงขอเพิ่มเติมแผนพัฒนาท้องถิ่น (พ.ศ.2561-2565)ฉบับที่ 3 พ.ศ.2564 ซึ่งการประชาคมปีนี้มีหนังสือให้งดเว้นการประชาคมเนื่องจากสถานการณ์โรคระบาดที่เกิดขึ้นในขณะนี้ ในวันนี้เข้าสู่วาระการให้ความเห็นชอบ

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่3)พ.ศ.2561 กำหนดให้ท้องถิ่นดำเนินการจัดทำแผนพัฒนาท้องถิ่น เพื่อเป็นแนวทางการพัฒนาท้องถิ่น โดยแผนพัฒนาสามารถแก้ไข เพิ่มเติมหรือเลี่ยนแปลงได้ตามความจำเป็นและความเหมาะสม โดยให้เป็นไปตามระเบียบ (ข้อ 22 ) โดยจัดประชุมกรรมการ คณะกรรมการสนับสนุนและคณะกรรมการพัฒนาท้องถิ่น ประชาคมท้องถิ่น และ อบต.แหลมสอมต้องประชุมสภาเห็นชอบ และประกาศให้ประชาชนทราบ

วันนี้ทางองค์การบริหารส่วนตำบลแหลมสอมได้รวบรวมเอกสารไว้เรียบร้อยแล้วจึงนำเสนอต่อสภาฯ. เพื่อขอความเห็นชอบต่อสภาต่อไป

ประธานสภา ทางผู้บริหารก็ได้เสนอเหตุผลและความจำเป็นในการจัดทำแผนพัฒนาท้องถิ่นพ.ศ.2561-2565 (เพิ่มเติม) ฉบับที่3 ก่อนจะให้ความเห็นชอบ มีสมาชิกท่านใดจะสอบถามในประเด็นดังกล่าว เชิญครับ

นายสมสุข สุขลิ้ม เรียนท่านประธานสภาและสมาชิกสภาที่เคารพ กระผมนายสมสุข สุขลิ้ม ขออนุญาตอภิปรายและสอบถามท่านผู้บริหาร ในการจัดทำแผนพัฒนาท้องถิ่นเพิ่มเติมฉบับนี้ ถ้าเราดูจากคำสั่งกระทรวงมหาดไทยด่วนที่สุด ถึงผู้ว่าราชการจังหวัดทุกจังหวัดให้เราได้คำนึงถึงโครงการที่บรรจุในแผนพัฒนาท้องถิ่นให้คำนึงถึงความเป็นไปได้ และยึดหลักของราคากลางในการประเมิน วัตถุประสงค์ตัวชี้วัด งบประมาณในราคากลางต่างๆในเรื่องของช่าง และกระผม มีอยู่ 3 ประเด็นที่จะเรียนสอบถามท่านผู้บริหารครับ

1.ชื่อโครงการใบป่ะหน้าและรายละเอียดโครงการมีบางโครงการ สถานที่ ไม่สามารถรู้ได้ว่าอยู่หมู่ไหน ตรงไหน

2.รายละเอียด ปริมาณงาน เป้าหมายผลผลิตของโครงการ กว้างคูณยาวเท่าไร ไม่ได้ระบุไว้

3.งบประมาณของโครงการสับสนมาก ไม่สอดคล้องกับหลักวิชาการทางการช่าง ตามที่กำหนดไว้ในราคากลางหรือไม่

ขอเสนอแนะให้ทางผู้บริหารแนบภาคผนวกด้วย และต้องมีรายงานการประชุมของคณะกรรมการพิจารณาแผนพัฒนาท้องถิ่นแนบให้สภาฯ.ได้ทราบด้วย

-5-

นายสุกิจ มันทุ่ย เรียนท่านประธานสภาและสมาชิกที่เคารพทุกท่าน กระผมนายสุกิจ มันทุ่ย ส.อบต.ม.1 กระผมจะสอบถาม โครงการที่ 3 คสล.สายทุ่งหินผุด หมู่ที่ 3 และ โครงการที่4 คสล.สายทุ่งหนองแสง ซอย 3 หมู่ที่ 3 อยู่ตรงไหนครับ ขอสอบถามฝ่ายบริหารครับ

นางจรวย หยงสตาร์ เรียนท่านประธานสภาและสมาชิกที่เคารพทุกท่าน สำหรับโครงการที่ 29 เป็นโครงการต่อเติมท่อเมนต์ใช้น้ำประปา หมู่ที่ 1 ตำบลแหลมสอม เป็นโครงการที่ดิฉันเสนอเพิ่มเติมมาในแผน สืบเนื่องมาจากโครงการชลประธานขนาดเล็ก ที่ตั้งอยู่ที่ศูนย์พัฒนาเด็กเล็กเป็นโครงการพระราชดำริซึ่งจัดหาน้ำให้แก่ผู้ที่อยู่ในตำบลแหลมสอมได้ใช้เพื่อการเกษตรและอุปโภคบริโภค โครงการนี้สร้างมาได้ 20 ปี แล้ว ก็เลยได้เพิ่มมาในแผนเผื่อให้คนพื้นที่ตำบลแหลมสอมได้ใช้น้ำ เผื่อน้ำประปาของหมู่ที่ 1 เสีย จุดประสงค์อยากให้มีไว้ในแผนไว้ก่อน

นายวิเชียร หะเทศ เรียนท่านประธานสภาและสมาชิกที่เคารพทุกท่าน กระผมจะถามโครงการที่ 11 โครงการก่อสร้างถนน คสล.สายทางเข้าโรงพระ หมู่ที่ 8 โรงพระมี 2 แห่ง ครับ ไม่ทราบว่าอยู่ตรงไหน

รองนายกฯ. เรียนท่านประธานสภาและสมาชิกที่เคารพทุกท่าน กระผมนายเฉลียว นวลนาค รองนายกองค์การบริหารส่วนตำบล ได้รับมอบหมายให้เข้าชี้แจงแทน ตามที่สมาชิกได้ซักถามและให้คำแนะนำต้องขอขอบคุณ กรณีหลายเรื่องยังบกพร่องอยู่ก็ต้องยอมรับครับ ตามที่สมาชิกได้สอบถามไว้ 3 ประเด็น

1. ชื่อโครงการและสถานที่ป็น็น ยังไม่ชัดเจน ไม่สามารถรู้ได้ว่าอยู่ตรงไหน หมู่ไหน ตรงนี้เป็นข้อบกพร่องก็ต้องยอมรับและจะนำไปปรับปรับปรุง อย่างไรหลังจากนี้ให้เจ้าหน้าที่ที่เกี่ยวข้องได้ชี้แจงต่อไป และถ้าไม่สามารถชี้แจงได้ชัดเจนก็ต้องขออภัยและจะนำไปปรับปรุงครับ
2. บางโครงการขาดรายละเอียดของโครงการยังไม่ชัดเจน ซึ่งโครงการเหล่านี้ทางองค์การบริหารส่วนตำบลแหลมสอมได้รับมาจากหมู่บ้าน เจ้าหน้าที่อาจยังไม่ได้สอบถามในรายละเอียด รีบนำมาบรรจุในแผนพัฒนาฯ.
3. ในเรื่องของงบประมาณ ทางองค์การบริหารส่วนตำบลแหลมสอมได้ยึดหลักการคำนวณ ตามหลักเกณฑ์หรือไม่ ซึ่งหลักเกณฑ์ใหม่ตามที่กระทรวงมหาดไทย ได้มีหนังสือมาในเรื่องของการดำเนินการตามแผนพัฒนาท้องถิ่นขององค์กรปกครองส่วนท้องถิ่นซึ่งให้คำนวณราคากลางของพัสดุบรรจุในโครงการในแผนพัฒนาฯ. ซึ่งหนังสือนี้ลงวันที่ 6 กรกฎาคม 2564 และมาถึง อบต. เราช้ากว่านั้นและแผนพัฒนาฉบับนี้ทางเจ้าหน้าที่ได้ดำเนินการไปก่อนแล้ว ทางกองช่างได้อาศัยหลักตามที่เขาเคยปฏิบัติมาอาจไม่สอดคล้องกับหนังสือฉบับนี้ ขออนุญาตท่านประธานมาชี้แจงเพิ่มเติมครับ

-6-

นางดวงฤดี เพชรเพ็ง เรียนท่านประธานสภาและสมาชิกที่เคารพทุกท่าน สำหรับโครงการที่เสนอมาทั้งหมดก็เป๋นโครงการที่ได้รับมาจากผู้นำชุมชน บางครั้งเจ้าหน้าที่ก็ไม่ทราบเหมือนกันว่าสายไหน ในส่วนของรายละเอียดโครงการ ประมาณการ งบประมาณ ทางช่างได้เสนอมาแบบนี้เพื่อใส่ในรายการเพิ่มเติมเพิ่มเติมแผน

นายอนุศร หะหมาน เรียนท่านประธานสภาฯ.ขออนุญาตชี้แจงตามที่นายสุกิจ มันทุ่ย สอบถามเนื่องจากกระผมเป็นคนในพื้นที่หมู่ที่3 ถนนสายนั้นจะเป็นทางออกสายชลประทานเพื่อความสะดวกของชาวบ้านในพื้นที่ กระผมเลยเสนอโครงการดังกล่าวเข้ามาครับ

นายสมสุข สุขลิ้ม เรียนท่านประธานสภาและสมาชิกที่เคารพทุกท่าน เมื่อเราได้ให้ความเห็นชอบเพิ่มเติมแผนแล้ว กระผมอยากให้แก้ไขตามที่ได้เสนอไปแล้วด้วยครับ และเก็บไว้ที่กองสภา 1 เล่ม

ประธานสภา สมาชิกท่านใดให้ความเห็นชอบแผนพัฒนาท้องถิ่น พ.ศ.2561-2565 (เพิ่มเติม) ฉบับที่ 3 พ.ศ. 2564 ยกมือขึ้นครับ

ที่ประชุม เห็นชอบ 13 เสียง

ไม่เห็นชอบ 0 เสียง

งดออกเสียง 1 เสียง

ประธานสภา ก็ถือว่าที่ประชุมได้ให้ความเห็นชอบแผนพัฒนาท้องถิ่น พ.ศ.2561-2565(เพิ่มเติม) ฉบับที่3 พ.ศ.2564 เป็นที่เรียบร้อยแล้ว

**ระเบียบวาระที่ 6 เรื่องอื่นๆ**

นายสมสุข สุขลิ้ม โครงการจ่ายขาดเงินสะสมของหมู่ที่ 6 ก่อสร้างคสล. สายช่วงคลองลำชะ-ในควน ซึ่งโครงการนี้ถ้าหากเดือนตุลาคมนี้ยังไม่ดำเนินการงบประมาณนี้ก็ตกไปอีก และโครงการที่หมู่บ้านผมก็ตกไป 2 ครั้ง แล้ว ตอนนี้ครั้งที่ 2 นายกให้เหตุผลว่าทางอบจ.ตรังจะดำเนินการสร้างเอง แต่ถ้าโครงการนี้ตกไปอีก อยากให้ไปก่อสร้างถนนคสล.สายห้วยชิง-ทุ่งประชาบ้านฉลวย บุญโยดม และฝากเรื่องน้ำประปา

นายธนสรรค์ สิงห์อินทร์ เรียนท่านประธานสภาและสมาชิกที่เคารพทุกท่าน กระผมขอเพิ่มเติมถนนสายแยกควนล้อนในควนเป็นถนนพาราแอสฟาติก ถ้าหากทางนายกจะทำให้โครงการนี้ตกไปเพื่อให้ อบจ.เขาสร้าง ไม่ได้จะเสียหาย เพราะทางกองช่างเขาได้มาสำรวจแล้ว

ประธานสภา ขอปิดการประชุม และขอขอบคุณทุกท่านที่ให้ความร่วมมือเข้าร่วมประชุมในครั้งนี้

ปิดการประชุมเวลา 15.50 น.

-7-

ลงชื่อ *อนุศร หะหมาน* ผู้จดรายงานการประชุม

( นายอนุศร หะหมาน )

เลขานุการสภาองค์การบริหารส่วนตำบลแหลมสอม

คณะกรรมการตรวจรายงานการประชุม

ตรวจแล้วถูกต้อง

ลงชื่อ *สุรเชษฐ์ นวลสุวรรณ์* ลงชื่อ *ธนสรรค์ สิงห์อินทร์* ลงชื่อ *วิเชียร หะเทศ*

( นายสุรเชษฐ์ นวลสุวรรณ์) ( นายธนสรรค์ สิงห์อินทร์) ( นายวิเชียร หะเทศ )